ج: اللى أعرفه عن القصة دى إن أنا كنت الفترة الأخيرة بحاول أصلح الخلافات اللى كانت بين أبوحسين ومراته منال وكنت بحاول أساعدهم مادياً ويوم الجمعة 8 سبتمبر 2018 اتصل عليا أبوحسين وقال لى إن هو تعبان وعنده مغص وبيرجَّع وأنا قلت له «انت فين؟» وقال لى أنا على طريق هليوبوليس، فرُحت له وقابلته وخدته على الصيدلية وبص عليه الدكتور وقال لى لازم توديه المستشفى فأنا خدته وديته المستشفى اللى جنبنا والدكتور كشف عليه وكان هيعلق له جلوكوز وكتب له على علاج فأنا خدته ورحنا نجيب العلاج من الصيدلية من عند السوبر ماركت اللى جنب البيت عنده وهناك قابلت مراتى نادية وهويدا أختها وآية بنتى وقلت لهم أنا هروح أوصل أبوحسين قالوا إحنا هنيجى معاك وفعلاً رحنا على الشقة عند أبوحسين وقعدنا معاهم فوق وكانت أم حسين عاملة كشرى وغرفت لى أنا ومراتى وأكلنا كلنا منه ما عدا أبوحسين مكلش، وبعد كدا رُحنا على البيت وأنا كنت يوم السبت فى الإسطبل بتاع ابن أخويا أحمد فى جمعية الأمل أمام الشروق ورجعت البيت حوالى الساعة الواحدة صباحاً وأول ما دخلت البيت لقيت مراتى نادية شكلها متغير وأغمى عليها أول ما شافتنى وبعد كدا لما فاقت قالت لى إن أبوحسين قتل مراته وعياله وإن هو قال كدا لهويدا وهى أكدت لى الكلام دا وقالت لى إن هو قال لها إن هو جاى يقتلنى أنا كمان فأنا قلت لها ليه، قالت لى علشان هو بيقول إن أم حسين قالت له «أنا هاتجوز ولى نعمتك»، وقصدها عليّا أنا، والله أعلم فأنا كلمت أمين شرطة فى قسم الشروق اسمه عبدالفتاح قلت له على اللى حصل وخليت هويدا تحكى له هى كمان وبعد كدا خدت ولادى وأسرتى ورحت عند أهل مراتى فى بلبيس شرقية علشان كنت خايف أبوحسين ييجى على البيت يعمل حاجة لغاية ما عرفت إنه اتقبض عليه رحت القسم علشان أقول اللى أعرفه كله.